बताते हैं इस मंदिर का निर्माण करने वाले नरायण पिल्‍लई ईस्‍ट इंडिया कंपनी में एक्‍ क्‍लर्क थे जो सर स्टैमफोर्ड रैफल्स के साथ सिंगापुर गए थे, जब ईस्‍ट इंडिया कंपनी ने अपना बेस वहां स्‍थापित करने की योजना बनाई थी। बाद में और भी कई दक्षिण भारतीय हिंदु सिंगापुर पहुंचे। उनके पूजा पाठ करने के लिए पिल्‍लई ने सबसे पहले 1819 में इस मंदिर का निर्माण वर्तमान मंदिर से दूर एक स्‍थान पर करवाया था। बाद में उस स्‍थान पर मंदिर में पूजा अर्चना के लिए जल संकट उत्‍पन्‍न होने पर 1821 में वर्तमान मंदिर का निर्माण चाइनाटाउन के नाम से मशहूर इस स्‍थान पर शुरू किया गया।